פירוש נוסף ערך זה עוסק בבירת אוסטרליה הדרומית. אם התכוונתם למשמעות אחרת, ראו אדלייד (פירושונים).

מרכז העיר אדלייד
**אדלייד** (באנגלית: **Adelaide**) היא בירת מדינת אוסטרליה הדרומית. העיר שוכנת לחוף האוקיינוס הדרומי וקרויה על שמה של המלכה אדלייד מסקסה-מיינינגן, רעייתו של מלך הממלכה המאוחדת ויליאם הרביעי.

נכון ל-2020, בעיר מתגוררים כ-1,300,000 תושבים, והיא העיר החמישית בגודלה באוסטרליה.

גאוגרפיה
--------

אדלייד היא בירת מדינת אוסטרליה הדרומית. העיר שוכנת לחוף האוקיינוס הדרומי על חצי האי פלוריו לחוף מפרץ סנט וינסנט.

מוטו העיר
---------

מוטו העיר הוא "Ut Prosint Omnibus Conjuncti" - "מאוחדים לטובת הכלל".

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
אוסטרליה הדרומית יושבה רשמית כמושבה בריטית ב-28 בדצמבר 1836. אזור העיר נסקר לצורך בניית עיר על ידי קולונל ויליאם לייט, העיר תוכננה מראש להיות מושבה של מתיישבים חופשיים, ולא כמושבת עונשים כמו סידני והובארט.

מבנה העיר
---------

מרכז העיר בנוי בצורת שתי וערב כאשר הוא מוקף בפארק אותו חוצה נהר.

אקלים
-----

האקלים של אדלייד ים תיכוני - קיצים חמים ויבשים וחורפים גשומים וממוזגים.

### ממוצעי אקלים

* טמפרטורה מקסימלית ממוצעת לחודש ינואר – 28.8°C
* טמפרטורה מינימלית ממוצעת לחודש ינואר – 16.8°C
* מספר שעות שמש בממוצע בינואר – 10.5 שעות
* טמפרטורה מקסימלית ממוצעת לחודש יולי – 15.3°C
* טמפרטורה מינימלית ממוצעת לחודש יולי – 7.4°C
* מספר שעות שמש בממוצע ביולי – 4.9 שעות
* כמות משקעים שנתית ממוצעת – 558 מילימטרים גשם

### שיאי טמפרטורות

* טמפרטורה מקסימלית – 44.3°C
* טמפרטורה מינימלית – 0.4°C מתחת לאפס

ממשל
----

מועצת העיר הוקמה בשנת 1840 והיא המועצה העירונית הוותיקה ביותר באוסטרליה.

דמוגרפיה
--------

באדלייד רבתי מתגוררים 1,304,631 תושבים (עדכני לשנת 2014), והיא העיר החמישית הגדולה באוסטרליה.
שיעור גידול האוכלוסייה בין השנים 2002 - 2003 היה 0.6% (שיעור הנמוך מהשיעור הארצי של 1.2%).

כלכלה
-----

באדלייד נמצאים מפעלי ייצור מכוניות של חברות הולדן ומיצובישי, וכן מפעלי מחקר של צבא אוסטרליה ושל חיל האוויר המלכותי האוסטרלי.

תרבות
-----

אחד הכינויים של אדלייד הוא "עיר הכנסיות"- בשל מספר הכנסיות הרב בעיר.

בעיר שוכנים הגלריה לאמנות של דרום אוסטרליה והספרייה של דרום אוסטרליה.

בעיר נערכים מספר רב של פסטיבלים כגון פסטיבל המוזיקה ברוסה, פסטיבל אדלייד לאומניות, פסטיבל הסרטים אדלייד ופסטיבל הפרינג' אדלייד.

### ספורט

באדלייד נערכו מרוצי הפורמולה 1 של הגרנד פרי האוסטרלי בין השנים 1985 1995. החל משנת 1995 נערך המרוץ במלבורן. באדלייד נערך במקומו מרוץ האדלייד 500 על מסלול דומה.

באדלייד שתי קבוצות השייכות לליגת הפוטבול האוסטרלי: עורבי אדלייד (Adelaide Crows) ומועדון הפוטבול פורט אדלייד (Port Adelaide Football Club) המכונה גם "הכוח אדלייד" (Adelaide Power).
אדלייד 36ers היא קבוצת הכדורסל שמייצגת את העיר בליגת העל האוסטרלית בכדורסל.
לעיר גם יש קבוצת כדורגל בשם אדלייד יונייטד אשר משחקת בליגת העל האוסטרלית בכדורגל.
מאז שנת 1999 נערך באדלייד מרוץ האופניים טור דאון אנדר.

באדלייד מיוצרת מכונית המרוץ **ברהבם BT62** המיועדת לימי מסלול (Track day (אנ')), ומוגדרת כמכונית ספורט בעלת תכונות של מכונית על המיוצרת על ידי יצרנית הרכב האנגלו-אוסטרלית "Brabham Automotive" (אנ') אשר מיוצרת משנת 2018.

השכלה
-----

באדלייד נמצאות אוניברסיטת אוסטרליה הדרומית, אוניברסיטת אדלייד ואוניברסיטת פלינדרס. כמו כן נמצאת בעיר שלוחה של האוניברסיטה האמריקאית הפרטית אוניברסיטת קרנגי מלון.

בתחילת המאה ה-21 ליד אוניברסיטת פלינדרס הוקם המרכז הרפואי פלינדרס שמשמש גם בית ספר לרפואה.

תחבורה
------

אוטובוסי האו באן של אדלייד
מערך התחבורה הציבורית של אדלייד, המכונה המטרו של אדלייד מורכב משילוב של מערכת אוטובוסים ומערכת רכבות קלות, וכן חשמלית אחת - חשמלית גלנלג. באדלייד מערכת ייחודית של אוטובוסים מונחים הנקראת האו באן של אדלייד (Adelaide O-Bahn).

אדלייד נמצאת בנקודת האמצע של הרכבת ההודית פאסיפית העוברת בין פרת' וסידני.

שדה התעופה של העיר הוא שדה התעופה הבינלאומי אדלייד - שנבנה מחדש בשנת 2005.

תקשורת
------

### עיתונות

באדלייד מספר עיתונים יומיים ובהם "האדוורטייזר" (The Advertiser), "המסנג'ר" (The Messenger), "האוסטרליאן" וכן מספר שבועונים, כגון "האדלייד ריוויו".

### טלוויזיה

באדלייד משדרות חמש תחנות טלוויזיה עיקריות: רשות השידור האוסטרלית, אס בי אס, רשת שבע, רשת תשע, ורשת עשר, וכן תחנה מקומית בשם 44 Adelaide.

ערים תאומות
-----------

לאדלייד מספר ערים תאומות:

* ארצות הבריתארצות הברית אוסטין, טקסס, ארצות הברית (מ־1983)
* ניו זילנדניו זילנד כרייסטצ'רץ', ניו זילנד (מ־1972)
* מלזיהמלזיה ג'ורג' טאון, מלזיה (מ־1973)
* יפןיפן הימג'י, יפן (מ־1982)
* הרפובליקה העממית של סיןהרפובליקה העממית של סין דאליין, ליאונינג, הרפובליקה העממית של סין
* ישראלישראל קריית גת, ישראל

קישורים חיצוניים
----------------

| מיזמי קרן ויקימדיה |
| --- |
| ויקימסע מדריך למטייל בוויקימסע: **אדלייד** |
| ויקישיתוף תמונות ומדיה בוויקישיתוף: **אדלייד** |

* 

* אתר האינטרנט הרשמי של אדלייד
* אדלייד, ברשת החברתית אקס (טוויטר)

* אדלייד, ברשת החברתית אינסטגרם
* אדלייד, באתר אנציקלופדיה בריטניקה (באנגלית)
* העיר אדלייד
* אדלייד (בעברית)
* ממשלת אוסטרליה הדרומית
	+ אתרים חשובים באדלייד - אתר ממשלת אוסטרליה הדרומית
	+ אתרים חשובים במטרופולין של אדלייד

הערות שוליים
------------

1. ↑  The Adelaide Review

| ערי הבירה של המדינות והטריטוריות של אוסטרליה |
| --- |
| בירה לאומית ומרכז עירוני של טריטוריית הבירה האוסטרלית | ניו סאות' ויילס | הטריטוריה הצפונית | קווינסלנד | אוסטרליה הדרומית | טסמניה | ויקטוריה | אוסטרליה המערבית | נורפוק | איי קוקוס | אי חג המולד |
| קנברה | סידני | דרווין | בריזבן | אדלייד | הובארט | מלבורן | פרת' | קינגסטון | וסט איילנד | פלאיינג פיש קואוב |



| הערים הגדולות של אוסטרליההלשכה האוסטרלית לסטטיסטיקה |
| --- |
| 
1. ↑
 |
|  | דירוג | שם | מדינה | אוכלוסייה | דירוג | שם | מדינה | אוכלוסייה |  |
| סידניסידנימלבורןמלבורן |
| 1 | סידני | ניו סאות' ויילס | 5,312,163 | 11 | ג'ילונג | ויקטוריה | 275,794 | בריזבןבריזבןפרת'פרת' |
| 2 | מלבורן | ויקטוריה | 5,078,193 | 12 | הובארט | טסמניה | 236,136 |
| 3 | בריזבן | קווינסלנד | 2,514,184 | 13 | טאונסוויל | קווינסלנד | 181,668 |
| 4 | פרת' | אוסטרליה המערבית | 2,085,973 | 14 | קיירנס | קווינסלנד | 153,951 |
| 5 | אדלייד | אוסטרליה הדרומית | 1,359,760 | 15 | דרווין | הטריטוריה הצפונית | 147,255 |
| 6 | גולד קוסט | קווינסלנד | 693,671 | 16 | טאוומבה | קווינסלנד | 138,223 |
| 7 | ניוקאסל | ניו סאות' ויילס | 491,474 | 17 | בלאראט | ויקטוריה | 107,652 |
| 8 | קנברה | טריטוריית הבירה האוסטרלית | 462,136 | 18 | בנדיגו | ויקטוריה | 100,991 |
| 9 | סאנשיין קוסט | קווינסלנד | 341,069 | 19 | אולבורי | ניו סאות' ויילס | 93,603 |
| 10 | וולונגונג | ניו סאות' ויילס | 306,034 | 20 | לונסטון | טסמניה | 87,382 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564228205171
* BNE: XX452864
* BnF: cb15238872t (data)
* GND: 4079623-1
* LCCN: n80037938
* MusicBrainz: 7dc47ab9-c7ff-4282-97e0-bd53db80ff9d
* NARA: 10044365
* NKC: ge494220
* NSK: 000667623
* SUDOC: 027486338
* VIAF: 261897860
* WorldCat: lccn-n80037938

 |